

2


[image: Герб Чувашии]

ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ ВАК ТАТА ВӐТАМ 
ПРЕДПРИНИМАТЕЛЬЛӖХЕ АТАЛАНТАРАССИ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН
[bookmark: _GoBack]
Чӑваш Республикин Патшалӑх Канашӗ
2020 ҫулхи юпа уйӑхӗн 15-мӗшӗнче
йышӑннӑ

1 статья 
Чӑваш Республикин "Чӑваш Республикинче вак тата вӑтам предпринимательлӗхе аталантарасси ҫинчен" 2009 ҫулхи юпа уйӑхӗн 19-мӗшӗнчи 51 №-лӗ саккунне (Чӑваш Республикин Патшалӑх Канашӗн ведомоҫӗсем, 2009, 82 №; 2010, 87 №; "Республика" хаҫат, 2012, чӳк уйӑхӗн 22-мӗшӗ; Чӑваш Республикин Саккунӗсен пуххи, 2013, 11 №; 2015, 12 №; 2016, 6, 
11 №-сем; "Республика" хаҫат, 2019, пуш уйӑхӗн 13-мӗшӗ, авӑн уйӑхӗн 18-мӗшӗ; 2020, ҫӗртме уйӑхӗн 3-мӗшӗ) ҫакӑн пек улшӑнусем кӗртес:
1) 2 статьян виҫҫӗмӗш абзацӗ хӑйӗн вӑйне ҫухатнӑ тесе йышӑнас;
2) 3 статья хӑйӗн вӑйне ҫухатнӑ тесе йышӑнас;
3) 7 статьяра:
а) 1-мӗш пайра "Федерацин "Раҫҫей Федерацийӗнче вак тата вӑтам предпринимательлӗхе аталантарасси ҫинчен" саккунӗпе" сӑмахсене "Федерацин "Раҫҫей Федерацийӗнче вак тата вӑтам предпринимательлӗхе аталантарасси ҫинчен" 2007 ҫулхи утӑ уйӑхӗн 24-мӗшӗнчи 209-ФЗ №-лӗ саккунӗпе (малалла – Федерацин "Раҫҫей Федерацийӗнче вак тата вӑтам предпринимательлӗхе аталантарасси ҫинчен" саккунӗ)" сӑмахсемпе улӑштарас;
ӑ) 3-мӗш пайра пӗрремӗш предложенине ", Раҫҫей Федерацийӗн Правительстви урӑххине палӑртман пулсан" сӑмахсем хушса хурас;
4) ҫакӑн пек ҫырса 91 статья хушса хурас:
"91 статья.	Уйрӑм предпринимательсем шутланман тата "Професси тупӑшӗнчен илекен налук" ятарлӑ налук йӗркипе усӑ куракан физически сӑпатсене пулӑшу парасси
Уйрӑм предпринимательсем шутланман тата "Професси тупӑшӗнчен илекен налук" ятарлӑ налук йӗркипе усӑ куракан физически сӑпатсене Федерацин "Раҫҫей Федерацийӗнче вак тата вӑтам предпринимательлӗхе аталантарасси ҫинчен" саккунӗпе пӑхса хӑварнӑ формӑсемпе пулӑшу параҫҫӗ.".

2 статья 
1. Ҫак Саккун, ҫак Саккунӑн 1 статйин 1-мӗш, 2-мӗш пункчӗсемсӗр тата 3-мӗш пункчӗн "а" ҫум пункчӗсӗр пуҫне, ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.
2. Ҫак Саккунӑн 1 статйин 1-мӗш, 2-мӗш пункчӗсем тата 3-мӗш пункчӗн "а" ҫум пункчӗ 2020 ҫулхи раштав уйӑхӗн 20-мӗшӗнчен пуҫласа вӑя кӗреҫҫӗ. 

	Чӑваш Республикин
Пуҫлӑхӗ

